IZGLĪTĪBAS UN ZINĀTNES MINISTRIJA
ATKLĀTS KONKURSS
[bookmark: OLE_LINK1]Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem

                ATBILDES UZ IEINTERESĒTĀ PIEGĀDĀTĀJA JAUTĀJUMIEM


	Nr.p.k.
	Jautājums
	Atbilde

	1.
	Tehniskās specifikācijas 2.1.2.punkts paredz, ka Izpildītājs izstrādā kritērijus pēc kuriem tiek definētas minimālās un maksimālās prasības interneta datu pārraidei un iekštīklu funkcionālās prasības. Lai šādas prasības nodefinētu, Izpildītājam nepieciešama informācija par to kādas gala iekārtas un kādas lietojumprogrammas plānots izmantot mācību procesa nodrošināšanai. Vai pareizi saprotam, ka Pasūtītājs (Izglītības un zinātnes ministrija) informāciju par gala iekārtām un lietojumprogrammām, ko plānots izmantot izglītības iestādēs mācību procesa nodrošināšanai, sniegs Izpildītājam uzsākot līguma izpildi?

	[bookmark: _GoBack]Tehniskās specifikācijas 2.1.2.punkts paredz, ka Izpildītājs izstrādā kritērijus pēc kuriem tiek definētas minimālās un maksimālās prasības interneta datu pārraidei un iekštīklu funkcionālās prasības. Šajā pašā punktā ir minēts, ka rekomendācijas jāizstrādā, balstoties uz datu apkopojumu no 2.1.1. punktā minētās aptaujas sadarbības partneriem. Tas paredz, ka informāciju par izmantojamajām lietojumprogrammām un gala iekārtām Izpildītājs iegūst, aptaujājot sadarbības partnerus (pašvaldības un izglītības iestādes). IZM piedāvā gatavus datus, kas minēti tehniskās specifikācijas 3.2. punktā. 


	2.
	Vai pareizi saprotam, ka Tehniskās specifikācijas 2.2.1.punktā pie paredzētajiem ieguldījumiem iekštīklu infrastruktūras uzlabojumiem ir domāta summa 3 miljoni eiro nevis 3 triljoni eiro?
	Tehniskajā specifikācijā 2.2.1.punktā pie paredzētajiem ieguldījumiem iekštīklu infrastruktūras uzlabojumiem ir domāta 3 miljoni EUR.


	3.
	Tehniskās specifikācijas 3.3. un 3.4.punktā kā vēlamās analītiskā datu apkopojuma metodes un datu avoti minēti ēku tehniskā dokumentācija un mērījumi ar tehniskiem līdzekļiem izglītības iestādēs. Vai pareizi saprotam, ka Izpildītājam izvēloties šīs piedāvātās metodes un datu avotus darbu izpildei, Pasūtītājs (Izglītības un zinātnes ministrija) garantē, ka Izpildītājam tiks izsniegta Tehniskajā specifikācijā minētā dokumentācija un Izpildītāja speciālistiem tiks sniegta atļauja iekļūt izglītības iestādē un veikt apsekojumu (nepieciešamības gadījumā arī veikt mērījumus)?

	Tehniskās specifikācijas 3.3. un 3.4.punktā kā vēlamās analītiskā datu apkopojuma metodes un datu avoti minēti ēku tehniskā dokumentācija un mērījumi ar tehniskiem līdzekļiem izglītības iestādēs. Slēdzot sadarbības līgumus ar sadarbības partneriem, Pasūtītājs paredz fizisku iekļūšanu ēkā apsekojumu un mērījumu veikšanai, kā arī piekļuvi nepieciešamajai dokumentācijai. Dokumentāciju nodrošinās sadarbības partneris (pašvaldība vai izglītības iestāde).



 
 	 
 

